Ислямски календар
Ислямският календар (), наричан също по отправното му събитие хиджра или хеджира и (местно) егира, е лунен календар, използван главно в мюсюлманските страни, както и от мюсюлманите по света за определяне на ислямските празници.

Неговата отправна начална дата е 16 юли 622 година (петък), на която пророкът Мохамед от Мека, където е подложен на гонения, се преселва (последван от негови поддръжници) в Медина, където получава признание. Това събитие на арабски е наречено хиджра (оттегляне, преселване), откъдето идва неофициалното (и неточно) име на мюсюлманския календар.

Тъй като е лунен календар, годината в него има продължителност точно 12 оборота на Луната около Земята, тоест общо 354 (355) дни. 33 лунни години се равняват на около 32 слънчеви години.

Месеци

Преобразуване 
Тъй като хиджра годината е по-кратка с 11 дни от грегорианската, поради което ислямската Нова година (като начална дата в годината) се мести ежегодно напред, няма точно съответствие на годините. Следват 2 формули за приблизително превръщане на хиджра (ХГ) година в грегорианска (ГГ) и обратно:

 ХГ = 1,030684 × (ГГ − 621,5643)
 ГГ = 0,970229 × ХГ + 621,5643
или
 ХГ = (ГГ − 622) × 33 ÷ 32
 ГГ = ХГ + 622 − (ХГ ÷ 33)

Източници

Външни препратки 
 DateConverter – преобразуване на дати от ислямския и др. календари в григориански дати
  ruga.be